Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
KAIKKIEN KANSOJEN KAIPAUS
Seiso Sanan varassa. Se on luja perustus.
Täytyy tuntea itsensä ennen kuin aloittaa suhteen.
Estääkö ympäristösi läpimurtoasi. Epäusko tappaa näkysi.
Sanoit, että täällä on joku, jolla on välilevytyrä. Se olen minä.
Jumala on aina kaikkialla. Emme aina tajua sitä.
Hei ja tervetuloa ohjelman pariin. Olen evankelista Nathan Morris.
"Hänessä me elämme ja liikumme ja olemme", sanoo Raamattu.
Uskon, että Jumala tekee elämässäsi pian jotain uutta -
ja antaa sanan tilanteesi keskelle.
Ohjelmassa myöhemmin rukoilen puolestasi ja uskon ihmeeseesi.
Sitä ennen kuullaan Uskon puhetta. Jatkamme sitten täältä.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Moi! Tänään puhumme uskosta ja luottamuksesta Jumalaan.
Raamatussa kerrotaan Pietarista ja opetuslapsista veneessä -
kovan tuulen armoilla keskellä järveä.
He luulivat näkevänsä aaveen kävelemässä veden päällä, -
mutta se oli Jeesus. Kun Jeesus näki Pietarin ja opetuslapset, -
Hän sanoi: "Minä se olen. Älkää pelätkö." Pietari sanoi: -
"Herra, jos se olet sinä, niin käske minun tulla luoksesi vettä pitkin."
Jeesus sanoi sanan, joka muutti Pietarin elämän.
Se voi muuttaa sinunkin elämäsi. Jeesus sanoi: "Tule!"
Kun Pietari kuuli Jeesuksen sanovan "Tule", hän sanoi: -
"En voi kävellä veden päällä, mutta tiedän, -
että voin luottaa Jeesuksen Sanaan."
Hän nousi veneestä ja alkoi kävellä veden päällä.
Raamattu sanoo Room. 10:17:ssä, että usko tulee kuulemisesta -
mutta kuuleminen Jumalan sanan kautta.
Pietari kuuli Jeesuksen sanan "Tule, Pietari."
"Voit nousta veneestä veden päälle, koska minä sanon niin."
Silloin Pietarin usko nousi, sillä hän tiesi, että Jeesuksen Sana kantaa.
Elämässämme voimme seistä Jumalan Sanan varassa.
Voimme luottaa Jumalan Sanaan.
Joitain vuosia sitten olin menossa erääseen vaaralliseen maahan.
Siellä saattaa päästä hengestään, kun saarnaa evankeliumia.
Yhtäkkiä minuun iski pelko.
Aloin murehtia ja pelätä, että voin päästä hengestäni, -
kun saarnaan siellä evankeliumia.
Mutta sitten mieleeni alkoi muistua, mitä Jumalan Sana sanoo.
Raamattu sanoo, että minä elän enkä kuole -
ja että suurempi on Hän, joka minussa on, kuin se, joka on maailmassa.
Kun aloin lausua jakeita, pelko, joka yritti nakertaa elämääni, lähti, -
kun seisoin Jumalan Sanan varassa.
Raamattu opettaa, että meidän pitää uskoa Jumalan Sanaan.
Sana 'usko' kirjoitetaan: L-U-O-T-T-A-M-U-S. Luottamus.
Se on yksinkertaisesti luottamusta Jumalan Sanaan.
Jumalan Sana on luja perustus.
Se on vakaa perustus.
Kun sinulla on vaikeaa tai kun sinulla on kamppailuja, -
seiso Jumalan Sanan varassa.
Ala ruokkia itseäsi päivittäin Jumalan Sanalla.
Lue sitä joka päivä. Opettele sitä ulkoa.
Opettele tuntemaan Jumalan Sana, -
jotta pahana päivänä, kun pelkäät tai kamppailet, -
voit seistä Jumalan Sanan varassa.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tänään keskustelemme siitä, miten valita oikeat ystävät.
Sananl. 11:14:ssä sanotaan: "Missä ohjausta ei ole, kansa sortuu, -
mutta neuvonantajien runsaus tuo menestyksen."
Uskon, että elämässäsi on Jumalan antamia ihmissuhteita, -
jotka edistävät Hänen tarkoitustaan ja suunnitelmaansa.
Raamattu sanoo: "Rauta rautaa hioo, ja ihminen toistaan hioo."
Uskon Jumalan näyttävän sinulle tänään, -
että elämässäsi on Hänen järjestämiään ihmissuhteita.
Miten valita Jumalan mielen mukaisia ystäviä, jotka vahvistavat uskoasi -
ja voivat joskus viedä sinut uudelle tarkoituksen tasolle elämässäsi.
Tänään vieraana on hyvä ystäväni, evankelista Josh Carter.
Tervetuloa! - Kiitos. Mukavaa olla täällä.
Jumalan antamat ystävät ja ihmis- suhteet. Miten Jumala järjestää niitä?
Kaikki tarvitsevat ystäviä. Jumala ei ole tarkoittanut ihmistä olemaan yksin.
1. Mooseksen kirjassa, luomiskertomuksessa -
Jumala loi Aadamin, luomakunnan kruunun, -
ja katsoi kaltaisekseen tekemää ihmistä ja sanoi: -
"Ihmisen ei ole hyvä olla yksinään."
Yksinään oleminen ei ikinä ole Jumalan suunnitelma.
Me kuitenkin hoidamme suhteita väärin, koska emme tunne itseämme.
Identiteetti on hyvin tärkeä.
Jo ennen kuin etsii ystäviä ja alkaa rakentaa ihmissuhdetta, -
on tärkeää tietää, kuka on.
Jeesus sanoi: "Rakasta Jumalaa koko sydämestä, mielestä ja voimasta -
ja rakasta lähimmäistä niin kuin itseäsi."
Oppia rakastamaan itseään on oppia tuntemaan itsensä.
Sinun täytyy tuntea itsesi, ennen kuin menet ihmissuhteeseen.
Ihmissuhteet aina vievät meidät jonnekin.
Ne johdattavat meitä jotain tietä pitkin jonnekin.
Kun valitsee ystäviä, täytyy tietää, kuka itse on.
Lisäksi ennen kuin lähdemme jonkun kanssa matkalle, -
täytyy selvittää, mikä on määränpää.
Mihin päädymme, jos aloitan tämän ihmissuhteen?
Nämä kaksi kysymystä auttavat valitsemaan oikeita ystäviä.
Kuka minä olen? Ja mihin suhteemme vie minut?
Omassa elämässäni olen huomannut, että Jumala on antanut minulle -
voimallisia yhteyksiä, jotka linkittyvät tarkoitukseeni.
Kun olen keskustellut ja rakentanut suhdetta heidän kanssaan, -
olen ymmärtänyt, että se ihmissuhde oli Jumalasta.
Kun juttelimme, innostuin. Silmäni ja näköni avautuivat.
Jumalan työ heissä nostaisi minut uudelle tarkoituksen tasolle.
Puhupa Jumalan antamista ihmissuhteista.
Ympäröi itsesi ihmisillä, jotka saavat vauvasi hypähtämään.
Kun Maria ja Elisabet tapasivat, jokin Elisabetin sisällä hypähti.
Etsi ihmisiä, jotka herättävät jotain sinussa eloon.
Haluan itsekin olla sellainen. Efesolaiskirjeessä sanotaan, -
että jokainen jänne osallistuu ruumiin koossa pysymiseen.
Jumala on tarkoittanut, että ihmissuhteet ovat vastavuoroisia.
Minun pitäisi siis aina antaa sinulle jotain ja sinun minulle.
Kun annamme, tulisi aina vastavuoroisesti saada jotain.
Se vahvistaa. Kun olen heikko, saan voimaa voimastasi.
Osa minusta tarvitsee tällaista vuorovaikutusta.
Jumalan antamissa yhteyksissä pitää ymmärtää, -
että aina annamme ja saamme jotain.
Siksi pitää olla tarkka, kenen kanssa liittyy yhteen.
En arvioi ketään sen mukaan, miltä tuntuu tavatessa hänet.
Arvioin suhteen sen mukaan, miltä tuntuu lähtiessä.
Jotkin suhteet näyttävät pintapuolisesti hyviltä ja oikeilta, -
mutta aina kohtaamisen jälkeen olo on latistunut, lannistunut ja epävarma.
Sitten taas joidenkin ihmisten pelkkä seura vaikuttaa niin, -
että tapaamisen jälkeen kokee vahvistuneensa.
Tuntuu siltä, ettei mikään voi pysäyttää. Sellaisia ystäviä haluan.
Sellaiset yhteydet auttavat saavuttamaan tarkoitukseni.
Mieleeni tulee Sananlaskujen jae, jossa sanotaan: -
"Vahingokseen mies on monien ystävä, -
mutta on myös ystäviä, veljiäkin uskollisempia."
Samoin kuin kaipaamme Jumalan antamia yhteyksiä ja suhteita, -
meidän täytyy hankkiutua eroon joistain asioista ja ihmissuhteista, -
jotka ovat tulleet tiensä päähän.
Puhupa siitä, että joskus suhde pitää päättää, jotta pääsee eteenpäin.
Olemassa on aina Ruut ja Orpa.
Välillä tulee hetkiä, jolloin yhteys on katkaistava.
He ovat saattaneet olla mukana yhden luvun mutta ei koko kirjaa.
Elämässä on kolmenlaisia ihmisiä, uskottuja, kavereita ja asetovereita.
Uskottu on henkilö, joka on puolellasi. Tarvittaessa hän sanoo kovasti.
Hän kertoo totuuden, vaikket haluaisi kuulla.
Jos sinulla on kaksi tai kolme uskottua, olet onnellinen.
Jokainen Daavid tarvitsee Joonatanin.
Sitten on kannattajia. He kannattavat samoja asioita kuin sinä.
He ovat kanssasi, koska ajat samoja asioita kuin he, -
mutta heti kun tulee jotain parempaa, he lähtevät.
Heihin ei kannata olla sidoksissa.
Kolmas ryhmä on toverit.
Teillä ei ole muuta yhteistä kuin yhteinen vihollinen.
He ovat kuin rakennustelineitä.
Kun rakennus on valmis, rakennustelineet puretaan.
Unelmat ja tarkoitukset kannattaa kytkeä uskottuihin, -
ihmisiin, jotka ovat puolellasi. Kannattaa olla tarkka.
Tarkastelen aina, miten ihminen reagoi, kun kerron hyviä uutisia.
Kun kerron tarkoitukseni liittyvistä asioista, -
onko hän puolellani? Kannattaako hän vain asiaa?
Vai vastustaako hän vain sitä, mitä minä vastustan?
Kannattaa tavoitella uskottuja.
Ja meillä on yksi uskottu ystävä ylitse muiden, Jeesus.
Kun pyydämme Jumalaa lähettämään ihmissuhteita ja ystäviä, -
kannattaa muistaa, että sinä olet jollekulle vastaus.
Sinut on kutsuttu olemaan se, jonka Jumala on lähettänyt hänelle.
Tutkin Joosefin elämää ja sitä, kun hän oli vankilassa.
Vankilassakaan Joosef ei koskaan lakannut käyttämästä lahjaa, -
jonka Jumala oli antanut hänelle. Hän tulkitsi unia aina.
Moni sanoo: "Ymmärrän. Haluan Jumalan antamia yhteyksiä."
"Miten niitä saa?"
Joosef jatkoi tehtävää, jonka Jumala oli hänelle antanut.
Hän oli uskollinen, -
vaikka hän oli vankilassa ja jumissa.
Silloin Jumala toi leipurin.
Leipurilla oli ainekset, ja Joosef tulkitsi unet.
Sitten Jumala toi juomanlaskijan.
Juomanlaskija avaa ovet kuninkaan luo.
Välillä anomme Jumalaa antamaan ihmissuhteita, -
mutta emme toimi tehtävässä, johon Jumala on kutsunut.
Olen huomannut, että kun toteutan kutsuani, vaikka olisin jumissa, -
Jumala tuo elämääni ihmisiä. Hän tuo leipurin, jolla on ainekset -
valmistella kohtaamaan juoman- laskijan, joka avaa oven uuteen.
Uskon, että katsojien joukossa on ihmisiä, -
joiden pitää ymmärtää mentorien, isähahmojen, merkitys.
He tarvitsevat ihmisiä, jotka ovat heille auktoriteetteja.
Puhupa siitä, millainen voima on suhteissa, -
joissa olemme tilivelvollisia toiselle.
Raamattu sanoo, että meillä on tuhat opettajaa mutta ei monta isää.
Hengellinen isä on sellainen henkilö, -
joka on jo kulkenut edeltä.
Valtakunnassa asioita saa vain tällaisen suhteen kautta.
Raamattu kirjoitettiin kertomaan Kuninkaasta ja kuningaskunnasta -
ja Isän, Kuninkaan, perinnöstä palvelijoilleen, lapsilleen -
ja siitä, että me saamme periä. Olet oikeassa.
Sellainen suhde on välttämätön, sillä niin Jumala antaa asioita.
Isiltä lapsille, mentoreilta mentoroitaville.
Niin saa asioita, auktoriteetin alle taipumalla. Se on valtakunta.
Kun tulemme valtakuntaan, tulemme Jeesuksen kanssaperillisinä -
valmiina saamaan kaiken, mitä Isä haluaa antaa.
Tällaiset suhteet ovat välttämättömiä.
Ne täytyy palauttaa, jotta ihmiset voivat astua tarkoitukseensa.
Hiljennypä hetki Herran läsnäolossa. Sano Hänelle: "Herra, -
tutkipa ihmissuhteitani."
Osa tuo sinulle menestystä, rohkaisua ja liikkeellepanevaa voimaa.
Osa suhteista voi olla sellaisia, joista pitää kysyä Herralta, -
onko heillä oikea näky ja oikeanlainen sydän.
Meidän täytyy ymmärtää, että kaikki suhteet eivät aina ole hyväksi.
Mutta joitain ihmisiä Jumala tuo elämääsi -
sysätäkseen sinut kohti tarkoitustasi. Ensi kertaan.
TYÖN KUULUMISIA
Hei! Olen Mauricio Canales. Tässä työn kuulumisia.
Nathan Morris saarnasi San Pedro Sulassa Hondurasissa.
Hän rukoili sairaiden puolesta. Kokouksessa oli nainen, -
jonka oikea silmä oli täysin sokea.
Kun Pyhän Hengen parantava voima tuli hänen ylleen, -
hän parani täysin ja pystyi näkemään oikealla silmällään.
Jumala lähettää herätyksen maailman kansakuntiin.
Kiitämme kumppaneita työtoveruudesta sadonkorjuussa.
Tuhansia sieluja tulee Jeesuksen luo lahjoitustenne ansiosta.
Eikö ole ihana tietää, että Jeesus tuo kestävää hedelmää -
teidän ja meidän työtoveruuden kautta.
Siinä on erityinen voitelu, kun rukoilemme yhdessä sopien.
Yksimielisyys vapauttaa läpimurron.
Siksi kannustamme lähettämään rukouspyyntöjä -
osoitteeseen prayer@shakethenations.com.
Olemme saaneet paljon rukouspyyntöjä -
riippuvuuksista vapautumisen puolesta.
Uskomme, että kaikki riippuvuudet katkeavat tänään Jeesuksen nimessä.
Seuraa Nathan Morrisia Facebookissa: Evangelistnathan.
Kuulet tulevista tapahtumista, mihin maahan ja kaupunkiin hän on tulossa.
Näet myös innoittavia videoita, kuten Nathan Morrisin Uskon puhetta.
Videot siunaavat elämääsi.
Ota yhteyttä jo tänään.
Korkeimman lapsina meidän tulee vaeltaa uskossa joka päivä.
Ilman uskoa ei voi olla Jumalalle otollinen.
Kuten Nathan Morris kysyy, estääkö ympäristösi läpimurtoasi?
Epäusko tappaa näyn.
Nouse ja seiso Jumalan lupausten varassa.
Tässä työn kuulumisia. Ensi kertaan.
SEURAA MEITÄ
SEURAAVAKSI
TODISTUS
SELA-HETKI
Joku on loukannut selkänsä. Sinulla on välilevytyrä.
Kokeile kumartaa. Jumala parantaa sen.
Sanoit, että jollain on välilevytyrä. Se olen minä.
Tapahtuiko sinulle tänään jotain? Lähtikö kipu?
Ei. Kun käskit kumartua, minä kumarruin.
Se on poissa. Kipua ei enää ole.
Kosketa varpaitasi.
Ei enää ikinä. Ei enää ikinä.
Jeesus, ylistän Sinua.
Kohottakaa Jeesukselle riemuhuuto.
TULKAA HÄNEN ESIPIHOIHINSA YLISTÄEN.
PALVOKAA PYHÄSSÄ KAUNISTUKSESSA.
KATSELKAA -
HERRAN KIRKKAUTTA.
SELA! TÄTÄ ON YLISTYS.
Minulta kysytään usein, millaista musiikkia kuuntelen.
Se on tärkeä kysymys, sillä uskon, että olemme sitä, mitä syömme.
Eräässä lapsuuteni laulussa sanottiin: "Roskaa sisään, roskaa ulos."
Se, millä ruokit henkeäsi, tulee ulos.
Kotonamme olemme hyvin tarkkoja siitä, mikä meillä soi.
Meillä ei soi mikä tahansa kristillinen musiikki.
Kuuntelemme lauluja, jotka ovat raamatullisia.
Olemme hyvin tarkkoja sanoituksista.
Yhtenä iltana hiljattain meillä oli valtava Jumala-hetki.
Meillä oli vieraita. Pyhä Henki johti meitä rukoukseen.
Herran läsnäolo laskeutui, eikä tarvinnut edes puristaa.
Se johtuu siitä, että olemme mieheni kanssa pyrkineet varmistamaan, -
että Pyhä Henki on tervetullut, ei vain tilaisuuksiin ja lavalle vaan kotiimme.
Rakastan näitä Sela-hetkiä mm. siksi, että meidän pitää tajuta, -
että jokainen Jumalan lapsi on kutsuttu olemaan ylistäjä.
Sillä ei ole väliä, oletko musikaalinen vai et.
Meillä kaikilla pitää olla sydämen asenne ylistää, -
taivuttaa elämämme Jeesuksen kaikkivaltiuden ja herruuden edessä.
Yritämme varmistaa, ettei meillä ole kotona viihdettä, -
joka loukkaa Hänen Henkeään.
On ohjelmia, joita emme katso. On viihdettä, jota emme tuo kotiimme, -
sillä se tuo liikaa painolastia. Tahdon, että Pyhä Henki -
on osa jokapäiväistä elämääni, ei vain seurakunnan tilaisuutta.
Kun sanotaan, että ylistyksen tulisi olla elämäntapamme, -
uskon sen tarkoittavan, että kotoamme tule nousta jatkuva ylistys, -
jossa Jumalan Sanaa korotetaan ja pidetään ylimpänä, -
jossa ylistyslaulujen sanat sopivat siihen, -
miten Jumala kuvailee itseään Sanassa.
Kun toimimme näin, huomaamme, -
että meillä säilyy tietoisuus Jumalan läsnäolosta.
Se on tärkeä avain Jumalan kanssa vaeltamisessa -
ylistyksen elämäntavassa, kun pystyy säilyttämään tietoisuuden.
Jumala on kaikkialla samaan aikaan, mutta emme aina tajua sitä.
Voimme pysyä tietoisina siitä sen kautta, mitä kuuntelemme.
Siksi sanon aina, ettei pidä tuoda vääriä asioita sisään, -
sillä silloin tulee ulos vääriä asioita. Mutta jos sydämen asenne -
on katsoa Jeesukseen uskon alkajana ja täyttäjänä, -
Hän pitää itsensä tervetulleena jokapäiväiseen elämääsi.
Se on todellista elämää. Se ei ole vain musiikkia. Mutta tätä on ylistys.
KÄY OSOITTEESSA: SHAKETHENATIONS.COM/SELAH
Raamattu sanoo, että kun kerran seisomme Hänen edessään, -
lukematon joukko enkeleitä ja pyhiä ylistää Jumalan Karitsaa.
Meidät on kutsuttu ylistämään. Kiitän Jumalaa Lydiasta -
ja hänen palvelutehtävästään ylistäjänä.
Kiitämme Jumalaa siitä, mitä Hän tekee työmme kautta.
Rukoilemme ja uskomme kanssanne ihmeeseen.
Luen raamatunpaikan Galatalaiskirjeestä. Gal. 3:5: -
"Antaako hän siis teille Hengen ja tekeekö hän voimatekoja -
teidän keskuudessanne lain tekojen vai uskossa kuulemisen kautta?
Niinhän Abrahamkin 'uskoi Jumalaa, -
ja se luettiin hänelle vanhurskaudeksi'."
Riittää, että uskomme. Missä ikinä katsotkin tätä, kotona, netin kautta, -
usko tässä hetkessä.
Raamattu käskee uskoa, koska kaikki voivat uskoa.
Tee päätös juuri nyt.
Rukoilen kanssanne. Raamattu sanoo, jos kaksi sopii keskenään -
mistä asiasta tahansa, he saavat sen.
Olemme yhtä mieltä, että Jumala parantaa.
Meille on tullut rukouspyyntöjä ympäri maailmaa.
Ihmiset pyytävät vapautumista ahdistuksesta ja Hengen kastetta.
On diabetesta, munuaissairautta, korkeaa verenpainetta.
Pyydetään huolenpitoa koulu- ja lukukausimaksuihin.
Joku haluaa vapautua demonisista linnakkeista.
Rukoilemme yhdessä sopien. Lasken käteni pyyntöjen päälle.
Laita kätesi kipeän paikan päälle, jos tarvitset paranemista.
Tämä on hetkesi. Usko kanssani.
Sovitaan tämä keskenämme. Koko tiimimme rukoilee.
Isä, Jeesuksen nimessä, uskomme, että olet Parantajamme.
Herra sinä sanoit: "Usko ainoastaan. Silloin mikään ei ole mahdotonta."
Huudan nimeä, joka on ylempänä kaikkia muita nimiä, -
ylempänä syöpää, kasvainta, kipua, sairautta, -
Jeesuksen Kristuksen nimeä. Julistan, että Hänen haavojensa kautta -
me olemme parantuneet. Lasken käteni pyyntöjen päälle.
Käsken Jeesuksen nimessä: tulkaa terveeksi.
Kaikki kiroukset katketkoot. Vastustan kaikkia noituuden henkiä -
Jeesuksen väkevässä nimessä. Kumoan vihollisen tehtävänannot.
Puhun Jeesuksen nimeä.
Isä, nuhtelemme kaikkia syöpiä ja verisairauksia Jeesuksen nimessä.
Krooninen kipu, lähde Jeesuksen nimessä.
Puhun jollekulle katsojalle, jolla on osteoporoosi.
Käsken luidesi parantua. Murtuneet luut tulkoot terveiksi, -
ei niin, että jää jälki, vaan kokonaan.
Jumala parantaa jonkun osteoporoosista.
Jeesuksen väkevässä nimessä julistan paranemista.
Julistan huolenpidon ja läpimurron ihmeitä.
Missä vihollinen on ryöstänyt, käskemme sen -
antaa satakertaisesti takaisin Jeesuksen väkevässä nimessä.
Haluamme kuulla todistuksesi. Jumala tekee niin paljon, -
että meidän on vaikea pysyä perässä, -
mutta meistä on kiva, että lähetätte todistuksia.
Ensi kertaan omasta, Rachel-vaimoni ja tiimin puolesta. Olet rakas.
Siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
SHAKE THE NATIONS -UUTUUDET VERKKOKAUPASTA.
Uskomme evankeliumin voimaan.
Uskomme, että toivo on sielun ankkuri -
ja että Jumala yhä ravistelee kansoja.
Siksi uskomme, että uskon tulee näkyä.
Käy verkkokaupassamme osoitteessa shakethenations.com/store.
Meillä on paitoja, huppareita, vihkoja, rannekkeita -
ja materiaalia, joka auttaa uskonvaelluksessa.
Näytä kaikille, mihin uskot.
Raamatuntekstit: Raamattu Kansalle
Suomennos: Marianne Tenetz